На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и143/16),члана 15. Одлуке о оснивању Позоришта лутака Ниш ("Службени лист града Ниша", број 2/11 и 115/16) ,

Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

I **ДАЈЕ СЕ САГЛАСНОСТ** на Измену Програма рада Позоришта лутака Ниш за 2018.годину, број 1457/18-02, који је донео Управни одбор ове установе на телефонској седници одржаној 16.10.2018. године.

II Измена Програма рада Позоришта лутака Ниш за 2018. годину, реализоваће се у складу са финансијским планом ове установе за 2018. годину.

III Решење доставити Позоришту лутака Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

Мр Раде Рајковић

***О б р а з л о ж е њ е***

Управни одбор Позоришта лутака Ниш, на телефонској седници одржаној 16.10.2018. године донео је Измену Програма рада Позоришта лутака Ниш за 2018. годину, број 1457/18-02 и доставио је Секретаријату за културу и информисање на даље поступање.

У образложењу Установе се наводи, да се мења тачка 2. која се односи на премијерне представе у овој календарској години, и то: представа „Снежна краљица“ у режији Зорана Лозанчића, због тешке болести редитеља и немогућности да реализује премијерну представу, у представу „Легенда о Месечевој принцези“ у режији Давида Алића.

Измена Програма рада Позоришта лутака Ниш, реализоваће се у оквиру опредељених средства из буџета Града и Финансијског плана Позоришта лутака Ниш.

Имајући у виду да је Измена програма сачињена у складу са законом, прописима Града и циљевима оснивања Установе, предлаже се доношење решења о давању сагласности на измену Програма рада Позоришта лутака Ниш за 2018. годину.

СЕКРЕТАР

Небојша Стевановић